એ સમયની વાત છે કે જયારે અમેરિકા અને રશિયા વચ્ચેનું ઠંડુ યુદ્ધ તેમની ચરમસીમાએ હોય છે . . . એક રશિયન સબમરીન ચુપચાપ અમેરિકન તાબા હેઠળના વિસ્તારમાં હંકારી જતી હોય છે અને પાછી તે , અત્યંત આધુનિક ટેકનીકથી તાજેતરમાં જ બનાવેલી એવી એકમાત્ર સબમરીન હોય છે કે જે ચાલવા સમયે જરા પણ અવાજ નથી કરતી અને તદઉપરાંત સોનારની પકડમાં પણ નથી આવતી . . . તે સબમરિનનો કેપ્ટન પાછો , યુદ્ધની અવનવી ચાલબાજીઓમાં તેના સમયનો એક અત્યંત આગળ પડતો ખિલાડી હોય છે કે જેના પેંતરાથી દુશ્મનોને છક્કડ ખવરાવી દે છે . . . અમેરિકનોને ક્યાંકથી બાતમી મળે છે કે રશિયનોની ગતિવિધિઓ કઈક શંકાસ્પદ બનતી જાય છે અને આ બાજુ રશિયનો , અમેરિકાને એવું નિવેદન કરે છે કે , તે સબમરિનનો કેપ્ટન અમારા તાબામાં નથી અને તમે કૃપયા તેને પકડવામાં અમારી મદદ કરો ❗